Harcha

A harcha (de l'arabe خرجة "remate" u "salita") ye a parte final escrita en romance mozarabe d'una muaxakha escrita en arabe u hebreu. Se'n conoixen belunas d'os sieglos XI y XII, mas que mas d'o periodo de reinos taifas.

 Luenga 
As harchas no yeran una composición propia d'os poetas cultos que escribiban as muaxakhas, yeran composicions populars en a linia d'a lirica popular d'o reinos cristianos d'o norte.

A parla propia d'ixas composicions no siempre se puede identificar con a parla mozarabe d'a zona on las han trobatas, pus yeran composicions populars que podeba popularizar y fixar un poeta d'ambito culto.

 Chenero 
As harchas son o chenero poetico mes antigo conoixito en luenga romance. Seguntes bels autors son relacionatas con l'orichen d'as Cantigas d'Amigo galaicoportuguesas.

 Descubrimiento 
En 1948 o chudeohongaro Samuel Miklos Stern descubrió as harchas en colaboración con l'arabista espanyol Emilio García Gómez.

Referencias

Categoría:Literatura